OzLabs/hebrew-wiki-articles huggingface dataset:
אלמה שין

אלמה שין, שם העט של לריסה ברני-שכטמן, מתרגמת ספרות ישראלית, ובתו של הסופר האידי עלי שכטמן.

אלמה שין נולדה ב-1939 בקייב, בירת אוקראינה. את השכלתה הגבוהה רכשה בפקולטה לפיזיקה ומתמטיקה של המכון הפדגוגי בעיר ז'יטומיר שבאוקראינה, וגם במכון לפיזיקה תאורטית וניסיונית במוסקבה.

א. שין התחילה לעסוק בתרגום ספרותי מיידיש לרוסית בשנת 1996, לאחר פטירת אביה עלי שכטמן - הסופר הקלאסי היידישאי האחרון של המאה ה-20.
אלמה שין היא אמה של פרופסור איוה גלבוע-שכטמן, חוקרת באוניברסיטת בר-אילן ופסיכולוגית קלינית מומחית.

==התרגומים העיקריים==
*סונטות - קומץ סיפורים של עלי שכטמן, 2000, 197 עמודים.
*טבעות בנשמה רומן אוטוביוגרפי של עלי שכטמן (ספרים 1&2), 2001, 440 עמודים.
*ערב רומן אפי של עלי שכטמן (בשני כרכים), 2005, 1182 עמודים.
*שקיעה אחרונה רומן של עלי שכטמן, 2008, 401 עמודים.
*טבעות בנשמה רומן אוטוביוגרפי של עלי שכטמן (ספרים 3&4), 2012, 332 עמודים.
== גלריה ==
<gallery>
File:EREV I&II.jpg|ממוזער|שם הספר: ערב מחבר: עלי שכטמןשנה: 2005<br>מתרגם: אלמה שין<br>
File:RingenRU.jpg|ממוזער|שם הספר: טבעות בנשמה מחב: עלי שכטמןשנה: 2001,2008 <br>מתרגם: אלמה שין
</gallery>


קטגוריה:מתרגמות ישראליות
קטגוריה:מתרגמים ישראלים
קטגוריה:שמות עט
קטגוריה:ישראליות ילידות ברית המועצות
קטגוריה:ישראלים ילידי ברית המועצות
קטגוריה:ישראליות שנולדו ב-1939
קטגוריה:ישראלים שנולדו ב-1939
לונדון (אונטריו)

לונדון היא עיר הנמצאת בדרום מערב אונטריו בקנדה וקרויה על שמה של לונדון, בירת בריטניה. אוכלוסייתה מנתה בשנת 2011 כ-366,000 תושבים. 

העיר נוסדה על ידי מתיישבים בריטים שהחליטו לכנות מקומות בעירם על שם מקומות דומים בלונדון הבריטית. לפיכך, הנהר שזורם בעיר נקרא "תמזה", וניתן למצוא בה רחובות רבים הקרויים בשמות רחובות מלונדון הבריטית. 

בעיר יש מספר גדול של מפעלי תעשייה.

== חינוך ==
בלונדון שני מוסדות להשכלה גבוהה, אוניברסיטת ווסטרן אונטריו אשר נוסדה בשנת 1878 ומונה כ-30,000 סטודנטים לתואר ראשון ולתארים מתקדמים ומכללת פאנשהאו אשר נוסדה בשנת 1967 ומונה כ 15,000 סטודנטים.

== תחבורה ==
=== כבישים מהירים ===
לונדון מצויה בצומת כביש 401 אשר מחבר את טורונטו לדטרויט שבארצות הברית וכביש 402 אשר מוביל לסרניה. כביש 403 שמתחבר לכביש 401 בעיר וודסטוק שבקרבת לונדון מוביל למפלי הניאגרה.

=== רכבות ===
לונדון נמצאת על קווי רכבת ראשיים אשר מחברים את טורונטו עם שיקגו ודטרויט.

=== נמל תעופה ===
נמל התעופה הבינלאומי של לונדון מחבר את העיר לערים מרכזיות ברחבי קנדה ולמספר יעדים בינלאומיים.

=== אוטובוסים ===
שירות אוטובוסים קבוע מחבר את לונדון לטורונטו ולשאר רחבי דרום מערב אונטריו.

==קהילה יהודית==
בלונדון יש קהילה יהודית גדולה יחסית, בית ספר יהודי ומוסדות יהודיים האחראים על פעילות חברתית בחגים ומועדים (JCC).

== ידוענים שנולדו בעיר ==
* טסה וירטואה tessa virtue 
* ג'סטין ביבר
* ראיין גוסלינג 
* רייצ'ל מקאדמס
* ברט דייר

== מקרי רצח סדרתיים ==
בין השנים 1959–1984 הייתה העיר בעלת הריכוז הגבוה בעולם של רוצחים סדרתיים. בעיר אירעו באותה תקופה 29 מקרי רצח. שלושה רוצחים נתפסו והורשעו: ג'רלד תומאס ארצ'ר, שכונה "רוצח החדרניות", כריסטיאן מקג'י שכונה "הרוצח המשוגע" וראסל ג'ונסון שכונה "רוצח המרפסת", לרוצחים אלה יוחסו 13 ממקרי הרצח. 16 מקרי הרצח הנוספים לא פוענחו.
== ערים תאומות ==
* 
* 

==קישורים חיצוניים==

* 
* [http://www.uwo.ca/ אוניברסיטת ווסטרן אונטריו]
* [http://www.londonairport.on.ca/ אתר נמל התעופה הבינלאומי של לונדון]
* 
* 
* 

קטגוריה:אונטריו: ערים
קטגוריה:יישובים שהוקמו ב-1826
יארן

יָארֵן (Yaren; נקראה בעבר מאקווה (Makwa)) היא מחוז ומקום מושב הממשלה בדרום מדינת האי נאורו. 

מוסדות הממשלה הממוקמים במחוז הם בית הפרלמנט, תחנת המשטרה, שדה התעופה הלאומי של נאורו ומשרדי הממשלה. בנוסף לכך נשארו ביארן שרידים של הכיבוש היפני (1942–1945) במלחמת העולם השנייה, כמו אקדחים ובונקרים.

פעמים רבות מתייחסים ליארן בתור בירתה של נאורו אך קביעה זו אינה נכונה. ברפובליקת נאורו אין ערים או בירה רשמית. ארגון האומות המאוחדות מתייחס ליארן בתור "המחוז המרכזי של נאורו". המחוז שולח שני נציגים לפרלמנט.

==קישורים חיצוניים==

* 
==הערות שוליים==

קטגוריה:נאורו: מחוזות
קטגוריה:ערי בירה דה פקטו
קטגוריה:אוקיאניה: ערי בירה
אליהו דובקין

אליהו דוֹבְּקִין (31 בדצמבר 1898 – 26 באוקטובר 1976) היה ממנהיגיה של תנועת העבודה בארץ ישראל, חבר הנהלת הסוכנות היהודית וההסתדרות הציונית, מחותמי מגילת העצמאות וממייסדי מוזיאון ישראל.

==קורות חיים==
נולד בעיר בוברויסק, בפלך מינסק שבתחום המושב של האימפריה הרוסית, ברוסיה הלבנה (כיום בבלארוס) למשפחה יהודית דתית וציונית. אביו, יוסף דובקין, עסק בסחר יערות ועצים ואחר כך בבנקאות והיה מעסקני המזרחי. בסוף מלחמת העולם הראשונה נמלטה המשפחה מפני הבולשביקים לפולין, והתיישבה בעיר ביאליסטוק.

למד בחדר ואת חינוכו התיכוני הכללי קיבל בגימנסיה "צווירקו" בבוברויסק.
היה מייסד של ארגון הסטודנטים הציוניים "החבר" בחרקוב בשנת 1914. ב-1917, כסטודנט בחרקוב, הצטרף לתנועת "החלוץ" שהוקמה באותה שנה על ידי יוסף טרומפלדור. היה מראשי החלוץ ותנועת העבודה בפולין. בשנת 1921 נבחר כמזכיר הכללי של מרכז "החלוץ" העולמי שמושבו היה בוורשה. שם הכיר את שמחה בלאס, שמאוחר יותר נשא את אחותו יהודית לאשה.

היה מראשי מפא"י, וב-6 ביוני 1932 עלה עם רעייתו ובתו באניה "קרנארו", מטריאסטה לארץ ישראל וגר במעונות עובדים ד' ברח' מאפו בתל אביב. באותה שנה נבחר למועצת הסתדרות העובדים הכללית ולמנהל המרכז לעלייה שלה. מ-1933 ועד פרישתו ב-1968 היה חבר בועד הפועל הציוני. עם התמנותו, מטעם מפא"י, כסגן חבר בהנהלת הסוכנות היהודית עבר לירושלים. בשנת 1936 נבחר כחבר מלא בהנהלת הסוכנות היהודית וההסתדרות הציונית ועד 1968 מילא תפקידי ראש מחלקה שונים בהנהלת הסוכנות. במלחמת העולם השנייה עמד בראש מחלקת העלייה של הסוכנות ועסק בהצלת יהודים והעלאתם לארץ ולאחר מכן בהעפלה (עלייה "בלתי לגלית"). דובקין כיהן בהנהלת הסוכנות וההנהלה הציונית כראש המחלקות: העלייה, הארגון, הנוער והחלוץ (משנת 1945 עד 1968).

היה חבר מועצת העם ומחותמי מגילת העצמאות. בעת הכרזת המדינה היה בירושלים הנצורה, וחתימתו על המגילה הייתה במועד מאוחר יותר. לאחר קום המדינה, המשיך להיות חבר הנהלת הסוכנות. היה יו"ר הנהלת קרן היסוד, לסירוגין, משנת 1948 עד 1961.

דובקין היה גם אספן אמנות, יושב ראש בית הנכות בצלאל, ולאחר הקמת מוזיאון ישראל היה חבר הנהלתו עד פטירתו. תרם אוסף גדול של כלי זכוכית עתיקים שנקרא על שמו למוזיאון ישראל. הותיר אחריו בן (דוד דובקין), שהיה חבר קיבוץ חצרים, ובת (נחמה), שנישאה ליהודה דקל, שהיה מנהל מחלקת ההתיישבות של הסוכנות. נכדו, אבישי דקל, הוא פרופסור לאסטרופיזיקה.

==אילן יוחסין==

== כתביו ==
* "העלייה וההצלה בשנות השואה", ההסתדרות הציונית העולמית, המחלקה לענייני הנוער והחלוץ, ירושלים, 1946.

==לקריאה נוספת==
* 'דובקין, אליהו', בתוך: דוד קלעי, ספר האישים: לכסיקון ארצישראלי, תל אביב: מסדה – אנציקלופדיה כללית, תרצ"ז, עמ' 155–156. 

==קישורים חיצוניים==

* מרדכי נאור, [http://www.idekel.co.il/Books/Dobkin/ החותֵם העשירי - אליהו דובקין], הוצאת ספריית יהודה דקל - המועצה לשימור אתרי מורשת בישראל, 2012
* 
* [http://tnuathaavoda.info/people/home/people/1121674977.html?cat=12 אליהו דובקין] באתר תנועת העבודה
* 
* 

קטגוריה:ציונים ילידי המאה ה-19: אנשי היישוב
קטגוריה:אנשי העלייה החמישית
קטגוריה:ישראלים ילידי האימפריה הרוסית
קטגוריה:ישראלים ילידי בלארוס
קטגוריה:יהודים בלארוסים
קטגוריה:חברי מועצת המדינה הזמנית מטעם מפא"י
קטגוריה:חותמי מגילת העצמאות
קטגוריה:פעילי ההעפלה
קטגוריה:חברי הנהלת הסוכנות היהודית
קטגוריה:יושבי ראש קרן היסוד
קטגוריה:פעילי ההסתדרות הכללית
קטגוריה:אספני אמנות ישראלים
קטגוריה:יהודים הקבורים בהר המנוחות
קטגוריה:ישראלים שנולדו ב-1898
קטגוריה:ישראלים שנפטרו ב-1976
זאב טיומקין

זאב (ולדימיר) טיומקין (לעיתים טמקין) (1861, יליזבתגרד – 25 בדצמבר 1927, פריז) היה מנהיג ציוני יליד האימפריה הרוסית. אחיו של הרופא הציוני-הרוויזיוניסט זינובי יונוביץ' טיומקין ודודו של המלחין דימיטרי טיומקין.

==קורות חיים==
טיומקין נולד ביליזבתגרד שבאוקראינה והיה בין מייסדי אגודת "חובבי ציון" בסנקט פטרבורג. בו' בכסלו תרנ"א (1890) הגיע לארץ ישראל, כדי לעמוד בראש הלשכה להנהלת העבודה המעשית של "חברת התמיכה" של "חובבי ציון" שנפתחה ביפו ולסייע ברכישת קרקעות. 

מאוחר יותר חזר טיומקין לרוסיה וכיהן כרב מטעם ביליזבתגרד. הוא נמנה עם ראשוני התומכים בהרצל, והשתתף בקונגרסים ציוניים מטעם יהדות אוקראינה, החל מהקונגרס הציוני הראשון. בקונגרס התשיעי נמנה בין 24 הצירים הוותיקים שהשתתפו בכל תשעת הקונגרסים הראשונים. במלחמת העולם הראשונה סיפק סיוע לפליטים בדרום רוסיה.

טיומקין נמלט מן המהפכה הבולשביקית לברלין, ובשנת 1920 התיישב בפריז והצטרף לתנועה הרוויזיוניסטית. בשנת 1921 השתתף כנציג אוקראינה בוועד המשלחות היהודיות.

על שמו הקימו אנשי בית"ר ב-1932 את מושב "רמת טיומקין" בשרון, המושב הרוויזיוניסטי הראשון. בשנת 1948 נבלע המושב בנתניה וכיום הוא חלק משכונת "רמת אפרים".

==לקריאה נוספת==
* זכרונות ארץ ישראל - כרך ב': פרק ס"ד, ימי טיומקין בארץ, משה סמילנסקי, 1890-1891

==קישורים חיצוניים==

* ארכיונו האישי של , סימול החטיבה: A157
* 
* 

==הערות שוליים==

קטגוריה:משתתפי הקונגרס הציוני העולמי הראשון
קטגוריה:משתתפי הקונגרס הציוני העולמי השני
קטגוריה:פעילים ציונים באוקראינה
קטגוריה:חובבי ציון
קטגוריה:ראשוני הציונות
קטגוריה:רוויזיוניסטים
קטגוריה:אישים שעל שמם יישובים בישראל
קטגוריה:פעילים ציונים ברוסיה
קטגוריה:רבנים מטעם
קטגוריה:ילידי 1861

קטגוריה:נפטרים ב-1927
אשל היאור

אֵשֶׁל הַיְּאוֹר (שם מדעי: Tamarix nilotica) הוא עץ ממשפחת האשליים. זה מין האשל הנפוץ ביותר בישראל.

פריחת אשל היאור היא באביב ובקיץ בתפרחות מכבידות בצבע לבן-ורוד (הפריחה בורוד מלא היא של אשל סיני שאינו צומח בר בישראל).

תפוצת אשל היאור היא בצפון הארץ, בקעת הירדן, אזור החוף ובאפיקי נחלים וגדות אגמים. אשל היאור הוא צמח מוגן על פי החוק בישראל.
==קישורים חיצוניים==

==הערות שוליים==

קטגוריה:ארץ ישראל: עצי בר
קטגוריה:אשליים
קטגוריה:ארץ ישראל: אשליים
קטגוריה:ערכי טבע מוגנים בישראל: צמחים
קטגוריה:ארץ ישראל: צמחים אלרגניים
תדר נייקוויסט

אות מקורי (באדום) נדגם בתדר נמוך מקצב נייקויסט (הנקודות השחורות), ולכן שחזור האות (בכחול) מהווה תוצאה שגויה
בתורת הדגימה, תדר נייקוויסט (על שם הארי נייקוויסט, מהתורמים הראשיים לתורת האינפורמציה) הוא מחצית מתדר הדגימה בו מערכת ספרתית פועלת. תדר זה הוא התדר הגבוה ביותר שניתן לשחזור מתוך אות ספרתי אשר מייצג דגימה של מידע אנלוגי.

על פי משפט הדגימה של נייקוויסט-שאנון, כאשר דוגמים אות אנלוגי בתדר דגימה מסוים f, האות הדגום ייצג נאמנה את האות הנדגם ויאפשר שחזור מדויק שלו, עבור תדרים שהם לכל היותר f/2. אם האות הנדגם מכיל תדרים גבוהים מתדר נייקוויסט, תתרחשנה טעויות דגימה, ובאות הדגום יופיע בטעות בתדרים נמוכים מידע שהיה במקור בתדרים גבוהים. תופעה זו נקראת "התחזות" או "קיפול תדרים" (aliasing).

יש צורך בשימוש במסנן אידיאלי על מנת לאפשר שחזור מדויק של אות שנדגם בדיוק בתדר נייקוויסט. משום שמסנן זה איננו ניתן למימוש מעשי נהוג לדגום אותות תדר גבוה מהנדרש על פי תדר נייקוויסט. לדוגמה, התדר הגבוה ביותר שבני אדם מסוגלים לשמוע, הוא בסביבות 20,000 הרץ, והקלטה שתיחשב איכותית צריכה לאפשר שימור גם של התדרים בסביבת 20,000 הרץ. משום כך תדר הדגימה בתקליטורים הוא 44,100 הרץ, מעט יותר מכפליים מתדר זה.

לעומת זאת, באשליית גלגל העגלה, מודגם מה קורה כאשר הדגימה נעשית בקצב נמוך מהנדרש לצורך שחזור מדויק של האות. גלגל המסתובב בתדירות גבוהה, ייצור את האשליה כי הוא מסתובב בכיוון ההפוך, אם התדירות הזוויתית של סיבוב הגלגל היא גבוהה יותר מתדירות הדגימה של מצלמת הווידאו (כ-24 תמונות בשנייה).

==ראו גם==
* תורת הדגימה (עיבוד אותות)

קטגוריה:עיבוד אותות ספרתי
קטגוריה:תורת האינפורמציה
תוכנית הורות

תוכנית הורות או הסכם הורות הם הסכם בין הורים על דרך חלוקת אחריות הורית ביניהם. הסכם כזה נחוץ במשפחה שבה היחסים בין ההורים גרועים והם נמצאים על סף גירושים, לאחר גירושים או פרידה. תוכנית הורות מהווה תחליף לפתרון של הורות נפרדת, בו הילדים נמסרים למשמורת של אחד ההורים, ומעורבות ההורה האחר בגידולם פוחתת באופן ניכר.

תוכנית הורות היא כלי להשגת הסכמה בין הורים מסוכסכים על הורות משותפת. היא מאפשרת לשני ההורים לגבש פתרונות והסדרים, לשתף פעולה ולקיים שיגרה יציבה עבור הילד. תוכנית ההורות מפרטת את חלוקת האחריות בין ההורים על כל היבטיה: אחריות לחיי היום יום של הילד, אחריות כלכלית, אחריות טיפולית, אחריות חינוכית, וכדומה. חלוקת האחריות אינה שווה בהכרח. ייתכן שלאחד ההורים תהיה מידת אחריות רבה יותר ביחס לאחר, ובלבד שלא יהיה אחראי יחיד.

במידת הצורך, עשויים ההורים להיעזר במגשר או עורך דין על מנת להגיע הסכמה על פרטי התוכנית. קיים מתאם בין מידת ההסכמה בין ההורים לבין סיכוי עמידתם בביצועה. מקובל להביא תוכנית הורות לאישור בית משפט. האישור הופך את התכנית לפסק דין רשמי, המחייב את שני הצדדים למלא את תפקידם כמתואר בה.

כיום, מדינות מערביות רבות מחייבות הכנת תוכנית הורות כחלק מתהליך אישור גירושים בין בני זוג עם ילדים.

==קישורים חיצוניים ==
* [http://shared-parenting.co.il/divorce-parenting-agreement דוגמה ל"תוכנית/הסכם הורות"], באתר עמותת הורות משותפת = טובת הילד
* 

קטגוריה:משפחה
קטגוריה:דיני משפחה
קטגוריה:הורות
קטגוריה:נישואים
החולה המדומה

"החולה המדומה" (בצרפתית: Le Malade imaginaire) היא קומדיה מאת מולייר, והמחזה האחרון שכתב, שהוצג לראשונה ב-1673. מולייר התמוטט על הבמה בהצגה הרביעית של המחזה (17 בפברואר 1673), בעת ששיחק בתפקיד הראשי, ומת מספר שעות לאחר מכן. הכיסא עליו התמוטט מולייר במהלך ההצגה ניצב עד היום בכניסה ל-Francaise, התיאטרון הלאומי של צרפת.
החולה המדומה, ציור מאת [[אונורה דומייה]]

== תקציר העלילה ==

הדמות הראשית במחזה היא ארגן ההיפוכונדר. הוא מציית בסבלנות להוראות הרופא שלו. ארגן רוצה שבתו אנז'ליק תינשא לרופא שבקש את ידה, מסיבות ברורות - אם יתחתנו, יהיה הרופא תמיד זמין לטפל בו. אנז'ליק מאוהבת בבחור בשם קליאנט, שאינו רופא. בעצה אחת עם טואנט, המשרתת של ארגן, אחיו בראלד מנסה לרפא את ארגן מן הקיבעון שלו בדבר רופאים. יחד, הם משכנעים את ארגן להעמיד פני מת, כדי לוודא מי אוהב אותו באמת ובתמים. ביצוע התוכנית מעלה שאשתו השנייה של ארגן מעוניינת בכספו בלבד, בעוד שבתו אוהבת אותו מאוד. אחרי שארגן "שב לחיים" הוא נותן את הסכמתו לנישואי אנז'ליק עם קליאנט, בתנאי שקליאנט יהיה רופא. קליאנט מסכים, אך בראלד מציע לארגן להיות רופא בעצמו. ארגן מסכים, ובראלד אומר כי הוא מכיר אנשים המסוגלים ללמד את ארגן להיות רופא בו בערב.

== תרגומים לעברית ==

המחזה תורגם מצרפתית לעברית כמה פעמים ויצא לאור בהוצאות שונות:
*שאול טשרניחובסקי: "[http://benyehuda.org/tchernichowsky/le_malade.html החולה בעיניו]", 1932, בתוך "כתבי שאול טשרניחובסקי", הוצאת ועד היובל. כלה בהבימה.
*נתן אלתרמן: "החולה המדמה", 1959, הוצאת הקיבוץ המאוחד.
*יהושע סובול: הוצאת אור-עם, 1990.
*נסים אלוני: הועלה בתיאטרון הקאמרי בסוף 1990, ובתיאטרון החאן ב-2013. 
*אלי ביז'אווי: נוסח עברי לגרסה מחודשת למחזה שעלתה בתיאטרון הבימה בשנת 2019, בימוי: אילן רונן.

הועלה לראשונה בעברית ב-1925.

הועלה בתיאטרון "האהל" בשנת 1953 ובשנת 1965.

הועלה בעיבוד מקוצר על ידי תזמורת הבארוק ירושלים עם ששון גבאי ושבעה זמרים בשלוש הופעות שונות במרץ 2012. עיבוד זה כולל את המוזיקה המקורית שכתב למחזה מלחין הבארוק הצרפתי מארק-אנטואן שרפנטייה.

==קישורים חיצוניים==

* 
* [https://benyehuda.org/read/4512 החולה המדומה] בתרגום שאול טשרניחובסקי באתר פרויקט בן יהודה
* [http://www.alterman.org.il/יצירותיו/תרגום/החולההמדומה.aspx על התרגום של נתן אלתרמן] באתר [http://www.alterman.org.il נתן אלתרמן]
==הערות שוליים==

קטגוריה:קומדיות
קטגוריה:מחזות צרפתיים
קטגוריה:מחזות מהמאה ה-17
קטגוריה:מולייר
HACCP

HACCP (ראשי תיבות באנגלית של Hazard Analysis Critical Control Point, בעברית: ניתוח סיכונים בנקודות בקרה קריטיות) היא גישה שיטתית המבוססת על שבעה עקרונות מרכזיים לבקרת בטיחות מזון.

גישה זו באה לנתח לזהות ולאפיין את כל הסיכונים אשר עלולים להתרחש בכל אחד משלבי ייצור המזון. השיטה מגדירה "נקודות סיכון" הנבדקות כדי למנוע אפשרות של זיהומים כימיים ביולוגים ופיזיים, החל משלב הגידול החקלאי, דרך עיבודו בקו הייצור ועד המוצר המוגמר המגיע לצרכנים.

השיטה פותחה בשנות השישים של המאה ה-20 על ידי החברות פילסברי (Pillsbury) ו-NASA ומעבדות צבא ארצות הברית, כדי לתת מענה לצורך באספקת "מזון בטוח ב-100%" לאסטרונאוטים של תוכנית החלל.

עד אז נבדקו מדגמית רק המוצרים הסופיים אך לא ניתן לדגום את כולם. שיטת HACCP מציעה ניתוח של כל הסיכונים בתהליך הייצור ועד לקבלת המוצר המוגמר, מתוך הנחה שאם כל התנאים מתקיימים אזי התוצר הסופי יהיה בטוח.

== שבעת העקרונות של HACCP ==
העקרונות המנחים את השיטה פורסמו ב-Codex Alimentarius Commission, התקן הנפוץ בעולם למזון בטוח שיש עליו הסכמה בינלאומית:

# יש לבצע סקר סיכונים מדעי ושיטתי - רשימה של תהליכי הייצור בהם מתרחשים סיכונים ולתאר פעולות מניעה לסיכונים אלו.
# איתור נקודות בקרה קריטיות - (Critical Control Points (CCP.
# הגדרה עבור נקודות בקרה אילו גבול קריטי - טווח אשר מחוצה לו המוצר יחשב כלא בטוח.
# קביעת אמצעים לניטור בנקודות הבקרה וקביעת נהלים מתוך תוצאות הניטור לכיול הבקרה על פי הגבול הקריטי.
# יש לקבוע מהי הפעילות המתקנת במידה וקיימת סטיה מהגבול הקריטי שנקבע.
# תיעוד כל הפעולות הננקטות בכל שלבי התהליך והבקרות - גם כהוכחה עבור היצרן שהוא עומד בתקנים והבקרות שנקבעו.
# יש לקבוע נהלים על מנת לאמת שהמערכת ותהליכיה פועלת כנדרש בצורה אפקטיבית.

שיטת HACCP מגובה גם על ידי תקן ISO 9000:2000 המהווה סידרה של תקני איכות בינלאומי הכוללים נהלים והנחיות לאבטחת מערכת ניהול איכות יעילה בארגון בכל תחום בתעשייה ובמתן שירותים.
תקן ISO 22000 עוסק בבטיחות מזון ואינו מייתר את HACCP.

== ראו גם ==
* ניהול סיכונים
* בטיחות
* HAZOP

== קישורים חיצוניים ==
* 
* 
* [https://www.osh.org.il/UploadFiles/d_1655_drishot_HACCP.pdf דרישות HACCP - כלי ליישום דרישות השוק לבטיחות מזון לפי תקן ISO 22000], באתר המוסד לבטיחות ולגיהות

קטגוריה:ערכים שבהם תבנית בריטניקה אינה מתאימה
קטגוריה:איכות
קטגוריה:תקנים
קטגוריה:אסדרה בתחום המזון
Music for the Masses

Music For The Masses (מוזיקה להמונים) הוא אלבום האולפן באורך מלא ה-6 (האלבום ה-8 בסה"כ) של להקת המוזיקה האלקטרונית הבריטית דפש מוד.

האלבום הפך להיות האלבום המצליח ביותר של הלהקה עד אז בארצות הברית, והגיע למקום 35 במצעד האלבומים האמריקאי - The Billboard 200.

בבריטניה, האלבום הגיע למקום 10 במצעד האלבומים הבריטי.

== רשימת הקטעים באלבום ==

*Pimpf ו-Agent Orange הם שירים אינסטרומנטליים. ב-Pimpf יש קטע אינסטרומנטלי נוסף שקיבל את השם Mission Impossible.
*דייב גהאן שר את כל השירים, למעט The Things You Said ו-I Want You Now, שאותם שר מרטין גור.

== סינגלים ==

==קישורים חיצוניים==

קטגוריה:אלבומי דפש מוד
קטגוריה:אלבומים באנגלית
קטגוריה:אלבומי חברת סייר רקורדס
קוליפורם

חיידקי [[E. coli, הקוליפורמים הידועים ביותר]]

קוליפורמים (Coliforms) הוא שם כולל לקבוצת חיידקים שרובם שוכנים דרך קבע במערכת העיכול של בעלי חיים. 

קבוצת הקוליפורמים אינה מהווה קבוצה טקסונומית רשמית, ולא תמיד קיימת בהירות בנוגע למיני החיידקים המשתייכים אליה. החיידק המזוהה ביותר עם קבוצת הקוליפורמים הוא Escherichia coli, הידוע יותר בשמו המקוצר E. coli (אי קולי). מין זה העניק לקבוצת הקוליפורמים את שמה ("דמויי קולי").

הקוליפורמים הם חיידקי מתג (בצורת מוט) אווירניים אובליגטוריים או אל-אווירניים פקולטטיביים. הם מבצעים כולם תסיסה לקטית, במהלכה הם מפרקים את הדו-סוכר לקטוז לחומצה לקטית. הם אינם מייצרים נבגים וכולם חיידקים גראם-שליליים.

==קישורים חיצוניים==

* 

קטגוריה:מיקרוביולוגיה
קטגוריה:חיידקים אמיתיים
פבריס נואל

פבריס נואל (צרפתית: Fabrice Noël; נולד ב-21 ביולי 1985) הוא כדורגלן מהאיטי.

== קריירה ==
נואל התחיל לשחק כדורגל כבר בגיל 5. אמו ואחיו לימדו אותו את המהלכים הראשונים עם כדור הסמרטוטים, והוא שיחק בו 12 או 13 שעות ביום. כבר בגיל 12, היה השחקן הבולט בנבחרת האיטי עד גיל 15, וכשהיה בן 16 כבר היה לכדורגלן הטוב בארצו. בגיל 16 החל נואל לככב בקבוצת ראסינג קלאב האיטי. היריבות המושבעות של הקבוצה, ביניהן ויולט, ניסו לפתות אותו לעבור אליהן. לאחר שסירב, הפוליטיקאים הקשורים לויולט החלו לאיים עליו ועל משפחתו. 

נואל נסע עם קבוצתו למסע משחקים בארצות הברית. יומיים לפני חזרתו, אימו התקשרה אליו וסיפרה לו שרצחו את שני אחיו הגדולים, ולכן אסור לו לחזור לביתו. קבוצתו של נואל חזרה להאיטי והוא קיבל מקלט מדיני בארצות הברית. אמריקאי בעל שורשים מהאיטי אסף אותו לביתו, רשם אותו לתיכון פאלם ביץ', פלורידה, ושכנע אותו להיבחן בקבוצת הכדורגל של התיכון. נואל התקבל לקבוצה והחל לשחק בה.

במקביל ללימודים בתיכון ולמשחקים בקבוצה, נואל ניקה שולחנות במסעדות. בכסף שהרוויח קנה שקי אורז ושעועית, אותם שלח למשפחתו. בשנתיים וחצי בפאלם ביץ' הבקיע 130 שערים. קבוצות הכדורגל של ה-MLS מיהרו להחתימו, אבל החוקים לא איפשרו לו לשחק בליגה, עד שיקבל תעודת בגרות. 

בקיץ 2005, לאחר שסיים את לימודיו, החתימה אותו קבוצת קולורדו ראפידס. לאחר חצי שנה בקבוצה, בגיל 19, זכה בתואר רוקי השנה של הקבוצה.

== קישורים חיצוניים ==
* 

קטגוריה:כדורגלנים האיטים
קטגוריה:חלוצי כדורגל האיטים
קטגוריה:כדורגלני קולורדו ראפידס
קטגוריה:כדורגלני שאנגחאי פורט
קטגוריה:כדורגלני גביע הזהב 2007
קטגוריה:כדורגלני גביע הזהב 2009
קטגוריה:האיטים שנולדו ב-1985
לזניה

200px
לזניָה (מאיטלקית: Lasagne, לזניֶה) היא סוג של דפי פסטה, וכן מאכל איטלקי המבוסס עליהן, המכיל, בדומה לפיצה, גם גבינה ורוטב, לצד ראגו (רוטב בולונז).

הלזניה נאפית בתנור אך לפני אפייתה מבשלים את עלי הפסטה במי מלח, בסיר. אולם, כיום מיוצרים גם עלי לזניה מהירים שאינם דורשים בישול טרם אפייתם.

הרטבים הנפוצים ביותר במלית הלזניה הם רוטב בשאמל ורוטב בולונז, אך יש גם פשטידות דמויות-לזניה המשתמשות ברוטב עגבניות ללא בשר וכן יש לזניות המכילות ירקות שונים כמו חצילים,
פטריות וכו'. (גרסה כשרה ניתן להכין ללא בשר או עם בשר אך ללא מוצרי חלב, אך זו לא תחשב ללזניה, אלא לפשטידה)

סוגי הגבינה בהם משתמשים מגוונים אף הם, בלזניה אלה בולונייזה הקלאסית משתמשים בפרמזן, אך ברוב הלזניות יש שימוש במוצרלה או ריקוטה.

בפולין קיימת גרסה מקומית ללזניה הנקראת לזנקי המכילה עלי בצק חיטה, שיפון, או כוסמת, מרודדים דק, מבושלים, מעורבבים עם שומן-חזיר או שמנת חמוצה, ומוגשים עם כרוב כבוש ופיסות נקניק.

בישראל, לרוב מטעמי כשרות, נפוצות גרסאות של פשטידות דמויות-לזניה, כאשר הגרסאות החלביות לא כוללות בשר טחון, ואילו הגרסאות הבשריות לא כוללות מוצרי חלב.

==היסטוריה ומשמעות השם==
מקור הלזניה הוא בעיר נאפולי שבאיטליה. השם "לזניה", מקורו במילה lasanon ביוונית, שמשמעותה גיגית, והרומאים אימצו אותה גם במשמעות של סיר בישול.

ישנה גם תאוריה שמקור המנה הוא במאה ה־14 באנגליה, שם בחצרו של המלך ריצ'רד השני נאכל מאכל דומה בשם לאזאן (נכתב Losyens), שהמתכון לו אף פורסם בספר הבישול הראשון שיצא לאור באנגליה. אולם, תאוריה זו אינה מקובלת, בעיקר כיוון שהרומאים עשו שימוש קדום הרבה יותר בשם, וסביר להניח שמתכון איטלקי הגיע לידי טבחי המלך האנגלי.

==לזניה בתרבות הפופולרית==
* לזניה היא המאכל האהוב על חתול הקומיקס גארפילד.
* הזמר אל ינקוביץ' הוציא גרסת כיסוי פרודית לשיר [https://www.youtube.com/watch?v=oxPWVX-qSrQ לה במבה] הנקרא [https://www.youtube.com/watch?v=yZuidljFLPw לזניה] .
* באחד מפרקי הסדרה "השכונה של הופ!-ישר למצלמה" הכינו מולי וצומי לזניית יום הולדת (תבשיל לזניה שעליו נכתב באמצעות מקלות גבינה גילו/גילה של חתן/כלת השמחה).

==ראו גם==
* טימבאלו

==קישורים חיצוניים==

*

קטגוריה:ערכים שבהם תבנית בריטניקה אינה מתאימה
קטגוריה:פסטה
קטגוריה:מאכלי גבינה
קטגוריה:מאכלי בשר
קטגוריה:המטבח האיטלקי
קטגוריה:סוגי פסטה
קטגוריה:פסטה רחבה
משה טימור

משה (מושיק) טימור (לשעבר טרוים; נולד ב-24 ביוני 1936) הוא שדרן, קריין ושחקן קולנוע ישראלי. זוכה פרס מפעל חיים מאגודת העיתונאים (2022).

==ביוגרפיה==
יליד רמת גן. בצעירותו עברה משפחתו לתל אביב. במסגרת שירותו הצבאי בלהקת פיקוד מרכז ביצע, בין השאר, את השיר "[http://shironet.mako.co.il/artist?type=lyrics&wrkid=5561&prfid=334&lang=1 ויבן עוזיהו]" ללחן של יוחנן זראי.

== קריירה ==
=== טלוויזיה ===
בשנת 1957 החל טימור את עבודתו בקול ישראל. הוא היה שדר הטלוויזיה הראשון ששידר מאולפן הטלוויזיה במעגל סגור שהוקם במסגרת תערוכת היובל לתל אביב ב-1959, ובו אירח את שרי הממשלה לוי אשכול, פנחס ספיר ואחרים. התחנה שידרה מדי ערב במשך חודש ימים חדשות, פרסומות חיות ושעשועונים בשיתוף קהל הצופים, שראו את השידור על מסכים ברחבי התערוכה בשידור חי. מאחורי הפרויקט עמדו חברת "אמקור" ומשרד הפרסום "טל-אריאלי".

טימור שימש משך מספר שנים כקריין בטלוויזיה, והשתתף בשעשועוני הטלוויזיה בערוץ הראשון - "זה הסוד שלי", "שחק אותה", "צא מזה", "תשע בריבוע" ועוד. כמו כן השתתף בתוכנית הטלוויזיה החינוכית "קשר משפחתי". ובקטעי קריינות בתוכניות "בלי סודות" ו"בסוד העניינים", כשהוא עושה את הקול של מחשב המילים של עיתוניש (נתן נתנזון) ומחליף בחלק מקטעי הסיפורים את חנן גולדבלט בתור המספר.

ב-2024 נכנס לבית "האח הגדול" בתפקיד דוור המחלק לדיירים מכתבים מהבית.

=== רדיו ===
במסגרת עבודתו ברדיו ערך והגיש תוכניות רבות, ביניהן: "בחצי היום", "במקצב יוצר", "כל צבעי הרשת", "טלרדיו", "משחקי לילה" (עם זאב ענר), "מחפשים את המטמון" (עם זאב ענר וגבי ינון) והתוכנית הסאטירית "לצון נופל על לצון".

לאחר פרישתו הרשמית מהגשת תוכניות ברדיו, המשיך להגיש בכל יום שישי ברשת ב' את התוכנית "שישי אישי" מחצות ועד שלוש לפנות בוקר. עם סיום פעילותה של רשות השידור, עברה התוכנית להיות משודרת בכאן ב' של תאגיד השידור הישראלי. ביוני 2021, ירדה התוכנית מהאוויר לאחר עשרים וחמש שנה, ובכך נפרד טימור מקול ישראל ומהתאגיד.

=== קולנוע ===
טימור השתתף בקולנוע, במספר סרטי מתיחות של יהודה ברקן כגון "ניפגש בחוף", "גברת תפתחי זה אני" "חייך אכלת אותה" ועוד, וכן בסרטים "חמש חמש", "הגלולה" ו"הגמל המעופף".

=== עיתונאות ===
משמש כיו"ר ועדת בית סוקולוב של אגודת העיתונאים, סגן יו"ר אגודת העיתונאים בתל אביב .

== פרסים והוקרה ==
* 1991 פרס זיו מטעם צדק-מדות-מוסר לעיתונאים שהיטיבו לתאר את החיוב במציאות החיים בישראל.
* 2022 פרס מפעל חיים מאגודת העיתונאים<ref name=":0" />
* 2024 מועמדות לפרס ישראל בתקשורת

== התנדבות ==
טימור מגיש בהתנדבות, מדי חודש, את מגזין הטלוויזיה הקהילתית של נוה מונוסון, המשודר בערוץ 98 למנויי הטלוויזיה בכבלים ובלוויין.

== חיים אישיים ==
טימור אלמן, אב לשתי בנות וסב, ומתגורר בנוה מונוסון. אשתו, עליזה טימור, הייתה חברת המועצה המקומית. במשך עשרים שנה הפעילה בנוה מונסון תחנה לבדיקת סרטן השד. לאחר מותה נקראה התחנה על שמה.

==קישורים חיצוניים==

* [http://www.jat.org.il/?pg=&categoryid=199&articleid=156&searchparam=משה%20טימור משה טימור], באתר אגודת העיתונאים תל אביב
* 
* [https://www.youtube.com/watch?v=xYam7furiJw "מחפשים את המטמון" ברדיו קול ישראל- משנת 1987-] "מטמונאי"- רפאל לירז
* 
* 

== הערות שוליים ==

קטגוריה:שדרני רדיו ישראלים
קטגוריה:שחקני קולנוע וטלוויזיה ישראלים
קטגוריה:חברי מועצת העיתונות בישראל
קטגוריה:סגל קול ישראל
קטגוריה:חברי להקת פיקוד המרכז
קטגוריה:סגל כאן ב'
קטגוריה:קריינים ישראלים
קטגוריה:יהוד-מונוסון: אישים
קטגוריה:ישראלים שנולדו ב-1936
קטגוריה:זוכי פרס זיו
אבוג'ה

אַבּוּגָ'ה (באנגלית: Abuja) היא בירת ניגריה. אבוג'ה משתרעת על שטח של כ-250 קילומטרים רבועים במרכז הפדרציה במחוז הפדרלי של ניגריה ולפי חישוב רשמי המבוסס על תחזית רשמית לתאריך 21 במרץ 2022 אוכלוסייתה מונה כ-2.69 מיליון תושבים, ובכך היא העיר הרביעית בגודלה בניגריה (אחרי לאגוס, קנו ואיבדאן).

העיר נבנתה כעיר מתוכננת בעקבות החלטה ממשלתית משנת 1976, שקבעה כי יש לשנות את מיקום עיר הבירה ולהעביר אותה למרכז המדינה. הוחלט להקים עיר בירה חדשה, שתהיה נייטרלית לאור השסעים הדתיים והמפלגתיים בניגריה, ותהיה בסמיכות לכלל הארץ. לעיר הגיעו תושבים רבים מעיר הבירה הקודמת, לאגוס שסבלה מהתפוצצות אוכלוסין. באותה תקופה הייתה עיר החוף לאגוס בירת המדינה. העיר הוכרזה רשמית כבירה רק ב-12 בדצמבר 1991. תוכנית המתאר של העיר נכתבה בידי האדריכל היפני הנודע קנזו טנגה וצוותו. העיר תוכננה בצורת סהר כדי להדגיש את נאמנות התושבים לאסלאם. רוב הארצות אשר יש להן קשרים דיפלומטיים עם ניגריה העבירו את שגרירויותיהן לעיר זו. בין השאר, ניתן למצוא באבוג'ה את משכן הנשיאות, הפרלמנט הניגרי, בית-המשפט העליון, המסגד הלאומי של ניגריה, המטה האזורי של אופ"ק ונמל תעופה.

==קישורים חיצוניים==

* 
* 
* [https://www.fcta.gov.ng/ אתר האינטרנט הרשמי של אבוג'ה]

==הערות שוליים==

קטגוריה:ניגריה: ערים
קטגוריה:אפריקה: ערי בירה
קטגוריה:אפריקה: ערים מתוכננות
קטגוריה:יישובים שהוקמו ב-1828
גייל גודווין

גייל גודווין (אנגלית: Gail Godwin; נולדה ב-18 ביוני 1937 באלבמה שבארצות הברית) היא סופרת אמריקאית.

==ביוגרפיה==

את קריירת הכתיבה שלה התחילה גודווין בשנת 1959, לאחר שסיימה את לימודיה לתואר ראשון בעיתונאות באוניברסיטת קרוליינה הצפונית בצ'אפל היל, ככתבת בעיתון מיאמי הראלד. בתקופת עבודתה בעיתון גם הייתה נשואה לזמן קצר לצלם עיתונות, שממנו נפרדה כשעזבה את העבודה בעיתון.

היא יצאה למסעות באירופה ותקופה זו, כפי שהיא מתוארת בכרך הראשון של יומניה, הכינה אותה להתחלה האמיתית של קריירת הכתיבה שלה. היא צברה חוויות, קראה בכתבי סופרים גדולים ואילצה עצמה להתמקד במלאכת הכתיבה. בין השנים 1962–1965 עבדה בשגרירות ארצות הברית בלונדון.

אחרי שובה לארצות הברית התקבלה לסדנת הכתיבה של אוניברסיטת איווה. היא למדה שם לתואר שני והמשיכה לדוקטורט באנגלית. עבודת הדוקטורט שלה התפתחה לרומן הראשון שלה, שיצא לאור בשנת 1970,
The Perfectionists.

לאחר רומן ביכורים זה, כתבה עוד אחד-עשר רומנים, שני קובצי סיפורים ועבודה אחת שאינה סיפורת:
(Heart: a Personal Journey in it's Miths and Meanings (2001 היא זכתה בפרסים ותוארי כבוד שונים על עבודתה הספרותית. יחד עם חברה לחיים, המוזיקאי רוברט סטארר כתבה גייל גודווין עשר יצירות מוזיקליות, ביניהן אופרה קאמרית בשם הקול האחר, מבוססת על חיי הקדושה הילדה מוויטבי. הצגת הבכורה של האופרה הייתה בניו יורק בשנת 2001.

אחרי מותו של סטארר בשנת 2001, כתבה גודווין את הנובלה Evnings at Five, שאותה הגדירה "סונטת אבל", המבוססת על 30 שנות חייהם בצוותא.

== ספריה שתורגמו לעברית ==
* אם ושתי בנותיה, הוצאת זמורה ביתן 1985, תרגמה תמר וולפסון
* בית ספר משלים, הוצאת זמורה ביתן, 1988, תרגמה דורית כהן
* משפחה דרומית, ספרי ארז 1992, תרגם דוד פרידלנדר
* הבעל הטוב, הוצאת מודן, 2000, תרגמה עדי גינצבורג-הירש
* ערב היום הבא, הוצאת מודן, 2006, תרגמה חנה ידור-אבני

==קישורים חיצוניים==

* 
* 
* 

קטגוריה:בוגרות אוניברסיטת קרוליינה הצפונית בצ'אפל היל
קטגוריה:בוגרי אוניברסיטת קרוליינה הצפונית בצ'אפל היל
קטגוריה:זוכות פרס ג'נט היידינגר קפקא
קטגוריה:סופרות אמריקאיות
קטגוריה:סופרים אמריקאים
קטגוריה:אמריקאיות שנולדו ב-1937
קטגוריה:אמריקאים שנולדו ב-1937
דפנה והעוגיות

דפנה והעוגיות היא להקת רוק ישראלית שהוקמה בשנת 2004. נוכחותם הציבורית מבוססת במידה רבה על הופעות (ובמקצתהּ על השמעות ברדיו), בעיקר בתל אביב אך גם בערים שונות בארץ. למרות היותה רק להקה מתחילה, הצליחה "דפנה והעוגיות" כבר בתחילת דרכה לזכות לקהל רב בהופעותיהם ולחשיפה ציבורית ותקשורתית רחבה יחסית. שירי הלהקה מלאים מאפיינים הומוריסטיים ופוליטיים. ההשוואה החוזרת היא בין הלהקה ללהקת הרוק "הבילויים" והמכשפות. הלהקה ידועה גם מהזמנות הקומיקס להופעותיה, אותן יצר דודו גבע בזמנו. בנוסף, נוהגות דפנה ותמר ללוות את הזמר רם אוריון.

== דיסקוגרפיה ==
=== דפנה והעוגיות ===
במאי 2006 שוחרר הסינגל הראשון של הלהקה, "דפנה פיק". וב-13 ביולי של אותה השנה יצא אלבומם הראשון תחת חברת "התו השמיני". האלבום שזכה לשם "דפנה והעוגיות" כלל את השיר "דפנה פיק", לצד שירים כמו "קובי" ו"חבר ערבי", שנכתב בעקבות פרשת טלי פחימה וקשריה עם המחבל זכריא זביידי. בסוף יולי יצא קליפ מוזיקלי של "דפנה פיק", ובספטמבר קליפ נוסף לשיר "קובי", בינואר 2007 יצא הסינגל השלישי מתוך האלבום "איך" ובחודש מאי של אותה שנה צולם קליפ לשיר "תאמיני" (שלא יצא כסינגל).

=== מה שרצינו ===
ביולי 2009 שוחרר הסינגל "אין לנצח" מתוך האלבום השני של דפנה והעוגיות. השיר לווה בקליפ שנוצר ובוים על ידי ימי ויסלר (מלהקת הבילויים). בספטמבר יצא סינגל נוסף בשם "תודה רבה". האלבום המלא פורסם ב-15 באוקטובר 2009. דפנה קינן הפיקה מוזיקלית את האלבום, והוא בושל אצל תמיר מוסקט באולפן בתל אביב.

== חברי הלהקה ==
* דפנה קינן: סולנית, נגנית גיטרה ואחראית על מלל ולחן השירים.
* דן-יה שוורץ: נגנית גיטרה, וזמרת קולות הליווי. בעבר הייתה חברה בלהקת הבנות "ז'נוברק" ולהקת הרוק "מאנצ'יס".
* טל זובלסקי: נגן גיטרה, וזמר קולות הליווי. בעל עבר בלהקות הפאנק ומטאל "כלבת זונה", "קרביים מדממים" ו"פרופיל 21".
* תומר להב: נגן תופים.
* ענבל זובלסקי: נגנית גיטרת בס.

=== נגני עבר ===
* אור זובלסקי: נגן תופים - עזב באוגוסט 2007.
* תמר זיו: נגנית סקסופון - עזבה באוגוסט 2009.

== ראו גם ==
* דפנה והעוגיות (אלבום)

== קישורים חיצוניים ==
* 

* 
* 
* 
* 
* 
* 

==הערות שוליים==

קטגוריה:להקות רוק ישראליות
קשת (קבוצת כוכבים)

קַשָּת ♐︎ היא קבוצת כוכבים על גלגל המזלות ששוכנת בין עקרב במערב וגדי במזרח. השמש נמצאת בקבוצה זו מסוף דצמבר עד לסוף ינואר ובה היא מגיעה לנקודה הדרומית ביותר במסלולה המדומה על פני השמיים. מרכז שביל החלב נמצא בקבוצה זו שעשירה בערפיליות ובצבירי כוכבים, וחור שחור על מסיבי, קשת A*, אשר ככל הנראה מניע את גלקסיית שביל החלב ומתפקד כגרעין גלקטי.

==כוכבים בולטים==
הכוכבים הבהירים יותר בקבוצת כוכבים זו יוצרים אסטריזם הדומה לקומקום תה. בצירוף הכוכבים החלשים יותר קבוצה זו מייצגת קנטאור האוחז קשת ומכוון חץ אל העקרב שלידו.
* קאוס אוסטרליס (ε בקשת) הוא ענק כחול - לבן מסוג ספקטרלי B9.5 III במרחק של כ-145 שנות אור ועם בהירות נראית מדרגה 1.79. זהו הכוכב הבהיר ביותר בקבוצה.
*קאוס מדיה (δ בקשת) הוא ענק כתום הנמצא במרחק של כ- 350 שנות אור ממערכת השמש עם בהירות מדרגה 2.67 המייצג את מרכז הקשת.
*קאוס בוראליס (λ בקשת) הוא ענק כתום הנמצא במרחק של כ- 78 שנות אור ממערכת השמש עם בהירות מדרגה 2.81.
* נונקי (σ בקשת) הוא כוכב הסדרה הראשית כחול מסוג ספקטרלי B2.5 V במרחק של כ-225 שנות אור ועם בהירות נראית מדרגה 2.06. זהו הכוכב השני בבהירותו בקבוצה.
* אסקלה (ζ בקשת) הוא כוכב כפול המורכב מענק לבן ומכוכב הסדרה הראשית או תת-ענק לבן במרחק של כ-88 שנות אור ועם בהירות נראית מדרגה 2.6. זהו הכוכב השלישי בבהירותו בקבוצה.
*אלנסל (γ<sup>2</sup> בקשת) הוא ענק כתום הנמצא במרחק של כ-97 שנות אור ממערכת השמש עם בהירות מדרגה 2.99. הוא מייצג את ראש החץ של הקנטאור שאותו מייצגת הקבוצה כולה.

*KW בקשת היא על-ענק אדום, בין הכוכבים הגדולים הידועים.

==גרמי שמים עמוקים==
קבוצת קשת היא אחת הקבוצות האהודות על ידי חובבי התחום בשל הגיוון והעושר של אובייקטים המצויים בקרבתה. מיקומה על רקע שביל החלב הוא הסיבה העיקרית לכך. מרכז הגלקסיה (קשת A*) נמצא בקבוצה זו, ולכן ניתן לראות צבירי כוכבים וערפיליות רבות. 15 עצמי מסיה נמצאים בקבוצה זו.

M23 הוא צביר פתוח גדול בקוטר של כחצי מעלת קשת וניתן לצפייה במשקפת. בטלסקופ ניתן להבחין בכ-100 כוכבים מדרגת בהירות 9 וחלשים יותר.

M8 היא "ערפילית הלגונה" אותה ניתן לראות ללא ציוד עזר ככתם מעורפל בבהירות מדרגה 5. בתוך הערפילית נמצא צביר כוכבים (NGC 6618) הכולל כ-25 כוכבים בבהירות סביב דרגה 7 אותם ניתן לראות במשקפת או בטלסקופ חובבים. טלסקופים מקצועיים מאפשרים להבחין באזור חשוך בתוך הערפילית שכביכול חוצה אותה ומכאן מקור שמה.

M17 היא ערפילית חלשה יותר שנראית במשקפת כמו כתם מעורפל המכיל צביר קטן של כמה עשרות כוכבים. טלסקופים גדולים מגלים שלערפילית צורת פרסה ולכן היא מכונה "ערפילית הפרסה" או "ערפילית Ω".

M20 היא "ערפילית הטריפיד" - ענן גז עצום שפסי אבק כהים מחלקים אותו לשלושה חלקים. במרכז הערפילית יש צביר כוכבים בבהירות מדרגות 7 ו-8. הצורה המיוחדת של הערפילית ניתנת להבחנה רק בצילום ארוך חשיפה. בקרבת הערפילית נמצא הצביר הפתוח M21.

IRAS 17423-1755 היא ערפילית פלנטרית עם עוצמת ההארה פי 12 אלף מהשמש.

==מיתולוגיה==
במיתולוגיה היוונית מזוהה הקבוצה בדרך כלל עם כיירון הקנטאור (ממותניו ומעלה אדם ממותניו ומטה סוס), המכוון את קשתו אל העקרב.

==ראו גם==
*מזל קשת

==קישורים חיצוניים==

* 

==הערות שוליים==

*
קטגוריה:קבוצות כוכבים
קטגוריה:48 קבוצות הכוכבים של תלמי
פיל סלוואי

פיליפ "פיל" ג'יימס סלוואי (באנגלית: Philip James Selway; נולד ב-23 במאי 1967) הוא המתופף של להקת רדיוהד הבריטית. פיל, שלעיתים נקרא בבדיחות הדעת "החבר הקירח" של הלהקה, הוא המבוגר ביותר מבין אנשי ההרכב. לפני שהצטרף ללהקה עבד עבור מספר מוזיקאים וכמורה לאנגלית. הוא נשוי לקייט ואב לשלושה בנים: ליאו, ג'יימי ופטריק (להם הוקדשו האלבומים Amnesiac ,Kid A, ו-Hail to the Thief בהתאמה).

==עבודתו מחוץ למסגרת רדיוהד==
בניגוד לחבריו ללהקה ת'ום יורק וג'וני גרינווד, פיל לא היה מעורב בפרויקטים רבים מלבד רדיוהד. אולם בשנים האחרונות הגביר את שיתוף הפעולה עם אמנים אחרים. זה שנים שהוא חבר מסור בארגון הצדקה הבריטי "השומרוניים", ארגון שנועד לעזור לאנשים במצוקה בעלי נטיות אובדניות. במרץ 2005 הופיע פיל עם הלהקה Dive Dive, ואף הופיע בסרט "הארי פוטר וגביע האש" כחבר בלהקת "האחיות המוזרות", יחד עם חברו לרדיוהד ג'וני גרינווד וזמר להקת פאלפ, ג'רוויס קוקר.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:רדיוהד
קטגוריה:מתופפים בריטים
קטגוריה:בריטים שנולדו ב-1967
ז'ואשן די בלה

ז'ואשן די בֶּלֵה (בצרפתית: Joachim du Bellay; 1522 – 1 בינואר 1560) היה משורר צרפתי.

== קורות חייו ==
די בלה נולד למשפחת אצולה עתיקה, בטירת לה טורמולייה קרוב לעיירה לירה שבחבל אנז'ו (בצפון מערב צרפת). הוא נתייתם מהוריו בעודו ילד וגדל תחת השגחתו של אחיו, שהזניח אותו. את ימי נעוריו בילה באחוזה הכפרית של המשפחה בחיק הטבע, על גדות הנהר לואר. די בלה קיווה לקריירה צבאית בזכות בן דודו שהיה מושל פיימונטה (כיום בצפון איטליה). אולם בן דוד זה נפטר ב-1541, ודי בלה הצעיר פנה לקריירה דתית בחסות בן דודו הקרדינל ז'אן די בלה. כדי להיות מוכן לעמוד לשירות הקרדינל, החל ז'ואקן די בלה ללמוד משפטים באוניברסיטה של העיר פואטייה ב-1545. שם למד לטינית בעזרת ז'אק פלטייה די מאן, שפרסם את התרגום הראשון לצרפתית של היצירה "על אמנות הפיוט" של הורטיוס, ועודד את די בלה להתמסר לכתיבת שירה בלשון הצרפתית בסגנון שירת העת העתיקה של יוון ורומא.

בסוף 1547 פגש ז'ואשן די בלה את פייר דה רונסאר באכסניה על גדות הנהר לואר. הם התיידדו וגילו עד מהרה כי יש להם עניין משותף בכתיבת שירה בשפה הצרפתית. די בלה עבר להתגורר בפריז כדי ללמוד יחד עם רונסאר בקולז' קוקרה, בהנהלת ז'אן דורא שהיה מרצה לספרות העת העתיקה של יוון ורומא. די בלה ורונסאר הקימו בעיר לה מאן את קבוצת שבעת המשוררים, שהציבה לעצמה כמטרה להגן על הלשון הצרפתית מפני השתלטותה של השפה הלטינית. ב-1549 פרסם די בלה את החיבור "להגנתה ולתפארתה של השפה הצרפתית" ואת "אוליב", שהיה קובץ שירי אהבה בלשון הצרפתית. בסוף אותה שנה חלה די בלה בשחפת, ומאז החל לאבד את כושר שמיעתו, אך המשיך לכתוב שירה.

מ-1553 עד 1557 שהה ז'ואשן די בלה ברומא, שם שימש כמזכירו של הקרדינל ז'אן די בלה. הוא התרשם מהריסות רומא העתיקה, וכאשר חזר לצרפת פרסם את "קדמוניות רומא" או "עתיקותיה של רומא" (1558). באותה שנה פרסם את "החרטות", קובץ סונטות שבו הביע את "רגשי המרירות והצער שמילאוהו בגלותו על אדמת נכר.". בקיץ 1559 הפך די בלה חרש לחלוטין, ונזקק לכתיבה כדי להבין מה שנאמר לו. 

הוא נפל למשכב ונפטר בלילה של 1 בינואר 1560, בעת שעסק בכתיבת חרוזים. ב-1568 יצא לאור קובץ שהכיל את כל שיריו.

בעיירה לירה, מקום הולדתו, קיים מוזיאון קטן המשמר את זכרו.

==ראו גם==
*פליאד

==לקריאה נוספת==
*עמינדב דיקמן - אנתולוגיה משירת צרפת במאה הט"ז ,כרמל ירושלים, המועצה הציבורית לתרבות ולאמנות, המפעל לתרגום ספרי מופת, 1996

==קישורים חיצוניים==

* 
* 
* 

==הערות שוליים==

קטגוריה:משוררים צרפתים
קטגוריה:חולי שחפת צרפתים
קטגוריה:ילידי 1522
קטגוריה:נפטרים ב-1560
Pablo Honey

Pablo Honey (בעברית: פבלו האני) הוא אלבום הבכורה של הלהקה הבריטית רדיוהד, שיצא לראשונה בחורף 1993. האלבום מכיל את הלהיט "Creep". מקור שמו של האלבום הוא בתוכנית מתיחות טלפוניות בו המתקשר אומר לקורבן אותו הוא מותח "Pablo, honey, please come to Florida".<br />

השיר שהפך את האלבום להצלחה, ומה שעד היום נחשב לשיר הכי מוכר של רדיוהד, היה "Creep". השיר הכיל מילים של פחות או יותר שנאה עצמית, ויצא בתקופה שעוד שיר עם אותו אופי זכה להצלחה, "Loser" של הזמר בק, שהלהקה עצמה לא כל כך אהבה, אך הבינה את הפוטנציאל הלהיטי שטמון בו. יש אפילו סברה שהגיטרות המכסחות בהגזמה בפזמון הוא ניסיונו של הגיטריסט ג'וני גרינווד "להרוס" את השיר. בנוסף, השיר היה להיט רדיו מצליח בישראל באותה תקופה, והלהקה גם ביקרה בארץ במהלך סיבוב ההופעות של הדיסק. מעבר לשיר זה, זהו אלבום בכורה מעניין שאפילו נבחר בשנת 1998 על ידי קוראי מגזין Q הבריטי למקום 61 ברשימת 100 האלבומים הגדולים של כל הזמנים.
למרות ההצלחה הכללית של האלבום, יש האומרים שהמעריצים הכבדים של הלהקה רואים באלבום זה כאלבום הפחות טוב של הלהקה, מכיוון השוני המובהק בסגנון השירים ובאופיה של הלהקה באותה תקופה. כביכול לא מראה את צידה האמיתי של רדיוהד, שמתחיל להתגלות באלבום השני, The Bends, ומגיע לשיאו בשני האלבומים הבאים, OK Computer, ו-Kid A, אשר הגדירו את הסגנון המוזיקלי של הלהקה לתקופה הבאה.

== רשימת השירים באלבום ==

==קישורים חיצוניים==

* 
* 

קטגוריה:ערכים שבהם תבנית בריטניקה אינה מתאימה
קטגוריה:אלבומי בכורה מ-1993
קטגוריה:אלבומי רדיוהד
קטגוריה:אלבומים באנגלית
קטגוריה:אלבומי רוק אלטרנטיבי
קטגוריה:אלבומי זהב באוסטרליה
קטגוריה:אלבומי חברת פרלופון
קטגוריה:אלבומי חברת קפיטול רקורדס
כוס (כלי)

כוס [[זכוכית מלאה מים]]כוס היא כלי המשמש לשתייה. הכוס צרה יחסית לגובהה, בניגוד לקערה שהיא רחבה כגובהה או יותר מכך.
כוס נבדלת מספל בכך שלספל יש ידית ואילו הכוס צרה בהרבה וכך נוחה יותר לאחיזה בלא ידית. הכוס נבדלת מגביע השתייה בכך שאין לה רגל.

==מאפיינים==
פעוטות שותים מכוסות
כוס קטנה קרויה כוֹסית. הנפח של כוסית נפוצה הוא כרבע או כחמישית מנפחה של כוס נפוצה. עקב נפחה הקטן משמשת הכוסית בעיקר לשתיית משקאות חריפים. כוס קטנה המשמשת לשתיית משקה בלגימה אחת מהירה קרויה כוס-שוטים.

בעת ההגשה, כוסות מונחות לעיתים על צלוחית תואמת, במטרה להגן על השולחן שעליו הן מוצבות. בפאבים נהוגה הגשת כוסות בירה ומשקאות חריפים אחרים על גבי תחתית העשויה משעם, נייר וכדומה.

המילה 'כוס' בשפה העברית יכולה להתקיים הן בצורת זכר והן בצורת נקבה.

==שימושים==
כוסות נבדלות גם בשימוש שנעשה בנוזל המוכל בהן:
*כוס פלסטית אשר צינורית הצמודה לדופנה מהווה חלק אינטגרלי ממנה, להשקיית פעוטות.
*כוס מידה, המצוידת בשנתות לצורך ציון נפח הנוזל או האבקה שבתוכה. עשויות להיות על הכוס מספר שנתות, המתרגמות את הנפח למשקל עבור חומרי בישול נפוצים בצפיפויות שונות.

===כוסות לשתיית משקאות שונים===
כוסות זכוכית מסוגים שונים

מקובל לשתות בכוסות שונות משקאות שונים. לעיצוב הכוס חלק בהנאה מן המשקה, בעיקר בהבאת המשקה לטמפרטורה המתאימה, באצירת הארומה ובהצגת גונו של המשקה (בכוסות שקופות).
* יין בגביע (כוס בעלת רגל דקה וארוכה)
* שתייה קלה בכוס ארוכה. המשקה ממלא חלק ניכר מן הכוס.
* משקאות חריפים בלתי מהולים בכוס אולד פאשן או בכוס ויסקי גלנקיירן שגובהה מעט יותר מקוטרה. המשקה ממלא חלק קטן מן הכוס.
* בירה בכוס גבוהה המכילה 1/3 או 1/2 ליטר, לעיתים בעלת ידית.
* תה בכוס תה ייעודית, המהווה שילוב בין ספל לכוס. מדובר בכוס זכוכית, אשר התה אינו מותיר בה סימנים, ואשר מבודדת מן היד האוחזת בה באמצעות אוזן פלסטית או מתכתית המורכבת על הכוס.

====גביע====

גביע הוא כוס בעלת רגל דקה וארוכה. לרוב הגביע עשוי זכוכית, אך ניתן למצוא גם גביעי מתכת (בעיקר כסף) או חרסינה. גביעים בצורות שונות משמשים למגוון משקאות, ביניהם - גביע שמפניה, גביע יין וגביע מרטיני.

===שימוש חד פעמי===
קיימות גם כוסות חד-פעמיות מקלקר, נייר או פלסטיק.

====כוס נייר====

כוס נייר היא כלי קיבול לשתייה העשוי מנייר. על פי רוב כוס נייר מיועדת לשימוש חד פעמי למנת שתייה עבור אדם אחד.
לרוב כוס הנייר מכוסה בחלק הפנימי בחומר המונע מהנוזל המאוחסן בה להיספג בנייר או לדלוף. חומר זה יכול להיות שעווה או פלסטיק.

====כוס תרמית====
כוס תרמית או ספל תרמי היא כוס בעלת דפנות כפולות, עשויות פלסטיק או נירוסטה, שביניהן אוויר, ולה מכסה שבו פתח הניתן לפתיחה וסגירה. מבנה זה מספק בידוד תרמי, המאפשר לכוס לשמור על הטמפרטורה של הנוזל שבכוס למשך שעות אחדות, בדומה לתרמוס.

==ראו גם==
* בקבוק

==קישורים חיצוניים==

* 

==הערות שוליים==

קטגוריה:כלי הגשה
קטגוריה:ציוד בר
*
אומאו (כדורגל נשים)

מועדון הספורט אומאו (בשוודית: Umeå IK, "אומאו אִי-קוֹ") הוא מועדון כדורגל נשים מהעיר אומאו שבצפון שוודיה. 

כיום, משחקת הקבוצה בליגת העל השוודית לנשים, ולזכותה שבע אליפויות. בעבר נחשבה לאחת מקבוצות הנשים הטובות באירופה, וזכתה פעמיים בליגת האלופות לנשים, בשנים 2003 ו-2004. 

הקבוצה משחקת באצטדיון גאמלייוואלן שבאומאו. מדיה הם בצבעים שחור ולבן.

==היסטוריה==
מועדון הספורט נוסד ב-1917 וקבוצת הנשים שלו הוקמה ב-1984. בשנת 1996 עלתה הקבוצה לראשונה לליגת העל השוודית, אך שנה לאחר מכן כבר חזרה לליגת המשנה. ב-1998, עלתה לליגה העליונה בשנית ומאז היא משחקת בה. עם תחילת המאה ה-21, התבססה אומאו כאחת מהקבוצות הטובות ביותר בשוודיה ובאירופה. בשנת 2000 היא זכתה באליפות ראשונה בתולדותיה, ובשנתיים שלאחר מכן הוסיפה עוד שני דאבלים.

לשיאה הגיעה הקבוצה בשנים 2003 ו-2004, אז זכתה פעמיים ברציפות בגביע אופ"א (ליגת האלופות כיום). בנוסף לשתי הזכיות, הגיעה הקבוצה לעוד שלושה גמרים, אך הפסידה פעמיים לפרנקפורט (2002 ו-2008) ופעם אחת לארסנל (2007).

מאז האליפות האחרונה שלה ב-2008, לא מצליחה אומאו לשחזר את ההצלחה שחוותה בעשור הראשון של המאה ה-21.

==תארים==
* ליגת העל השוודית: 7
:2000, 2001, 2002, 2005, 2006, 2007, 2008
* הגביע השוודי: 4
:2001, 2002, 2003 ,2007
* ליגת האלופות לנשים: 2
:2003, 2004

==שחקניות מפורסמות==
* קתרין יונסדוטיר
* מרטה
* לאורה אוסטרברג קלמארי
* אן מאקינן
* האנה יונגברי
* מאלין מוסטרם (הקבוצה החליטה להוציא משימוש את מספרה של מוסטרם - 6, כאות כבוד על הישגיה של השחקנית)

== קישורים חיצוניים ==

* 
==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:קבוצות כדורגל נשים שוודיות
דיגמא

דיגמא
דִּיגַֿמָּא (נקראת גם וַאוּ; אות גדולה: Ϝ, אות קטנה: ϝ) היא אות באלפבית היווני שיצאה משימוש עוד בתקופה העתיקה, ונותרה בעלת ערך מספרי בלבד. בספרות יווניות האות שקולה למספר 6.

==היסטוריה==
שמה המקורי של האות אינו ידוע, וככל הנראה נקראה ביוונית עתיקה Ϝαυ (וַאוּ). האות נקראה מאוחר יותר דיגמא בשל צורתה - כפילות של האות גמא (השלישית באלפבית היווני). דיגמא, בדומה לאות אופסילון התפתחה מהאות הפיניקית ו"ו, ומאוחר יותר התפתחה לאות הלטינית F.

בימי הביניים שימשה צורת האות לייצוג האות היוונית סטיגמא.

==שימוש באות==

האות ייצגה עיצור וילוני-שפתי, מקורב ([w] :IPA). השתמשו בה, בין היתר, לשמה החתי של טרויה - וילוסה. השימוש באות הופסק במאה ה-7 לפני הספירה.

== קישורים חיצוניים ==

*[https://archive.today/20120628161421/http://www.tlg.uci.edu/~opoudjis/unicode/nonattic.html#digamma על דיגמא באתר של חוקר השפה היוונית ניק ניקולס] 

קטגוריה:ערכים שבהם תבנית בריטניקה אינה מתאימה
קטגוריה:אותיות ביוונית
סטיגמא

סטיגמא (אות גדולה: Ϛ, אות קטנה: ϛ) היא ליגטורה שהשתמשו בה באלפבית היווני על מנת לייצג איחוד של האותיות סיגמא וטאו.

אות זו נכתבה בצורת הכתב של האות היוונית דיגַמא כאשר זו שימשה לייצג את המספר 6 בספרות יווניות.

כיום נותרה מאות זו רק האות סיגמא סופית.

== קישורים חיצוניים ==

*[https://web.archive.org/web/20100613095741/http://www.tlg.uci.edu/~opoudjis/unicode/other_ligatures.html#stigma סטיגמא] 

קטגוריה:אותיות ביוונית
קטגוריה:ליגטורה
קטגוריה:6 (מספר)
רון לוינטל

רון לוינטל (נולד ב-8 באוגוסט 1970) הוא פוליטיקאי ועורך דין ישראלי. יושב-ראש התנועה החוץ-פרלמנטרית "שינוי". בעבר מנחה טלוויזיה, עיתונאי, עורך עיתונים, שדרן ועורך תוכניות רדיו.

== ביוגרפיה ==
לוינטל נולד, גדל והתחנך בתל אביב. הופעתו הראשונה בטלוויזיה הייתה כנער ב"תשדירי שירות" לחפצים חשודים באמצע שנות ה-80, בבימוי יגאל שילון. בצה"ל שירת כקריין בגלי צה"ל, שם גם הגיש בין היתר את התוכנית "שפריץ". לאחר שירותו הצבאי הנחה תוכניות טלוויזיה בערוץ 1, בערוץ 2 ובטלוויזיה החינוכית, ביניהן את התוכניות "זומביט", "רואים 6/6", "להיט בראש" ותוכנית הלייט נייט "חכם בלילה". בשנת 1996 הנחה את תחרות הקדם אירוויזיון, לצדה של טל מן. היה כתב בשבועון "פנאי פלוס", ממקימי תחנת הרדיו האזורית רדיו השרון ("רדיו 99") ועורך עיתון הסטודנטים של המרכז הבינתחומי ("מועד ב'") במהלך לימודיו. למד משפטים במרכז הבינתחומי הרצליה, ובשנת 1999 הצטרף למפלגת שינוי. במקביל לפעילותו הפוליטית המשיך לעסוק בעיתונות בתפקידי עריכה ברשת המקומונים "ידיעות תקשורת", שימש כסגן עורך המקומון "על השרון" ואף שידר בגלי צה"ל את התוכנית השבועית "ציפורי לילה משדכות". כמו כן, השתתף באופן קבוע בתוכנית הטלוויזיה "המקצוענים" (לצדם של אורלי נוי ודוד אופק) בהנחייתה של שירה פליקס בערוץ 10.

בבחירות שהתקיימו בשנת 2003 למועצת העיר ת"א נבחר למקום הראשון מטעם מפלגת "שינוי", אך הועבר למקום השני לטובת פרופסור זהר שביט. עומד בראש עמותת הדרך אל החופש, הפועלת בתחום הקבורה החילונית ומארגנת מופעי תרבות העוסקים בטקסטים תנ"כיים בפירוש מודרני. לוינטל היה ממייסדי הוועד המנהל של מכון הטקסים החילוני וגם עמד בראשו. הוועד הוא עמותה העוסקת בעריכת טקסי-חיים לציבור הישראלי-חילוני (בעיקר טקסי נישואין אלטרנטיביים), וכיום משמש בה כאחד ממחתני הזוגות. בבחירות שנערכו למועצת העיר ת"א ב-2008 התמודד לוינטל ברשימה חדשה למועצת העיר - "התל אביבים", הפתק של המפלגה בבחירות כלל את המשפט ""חולדאי קונטרול - התל אביבים" ועורר בעקבות כך סערה, שהגיעה עד כדי ערעור של רון חולדאי לוועדת הבחירות, אך רשימה זו לא עברה את אחוז החסימה ולכן לא נבחר להמשיך את כהונתו במועצת העיר.

בבחירות המקדימות של מפלגת "שינוי" לקראת הבחירות לכנסת ה-17, שנערכו בתחילת 2006, הביס לוינטל את חבר הכנסת הוותיק אברהם פורז ונבחר למקום השני ברשימה, אחרי יוסף לפיד, תוצאה שהובילה לפרישתו של לפיד. בסיעת "שינוי" בכנסת נותרו שני חברים, ח"כ אהוד רצאבי וח"כ אילן ליבוביץ'. רשימת "שינוי" לא עברה את אחוז החסימה, וכיום פועלת כתנועה חוץ-פרלמנטרית. בשנת 2015 הוציא לאור את ספרו "ארץ דיבת חלב ודבש".

ב-2021 הופיע בתפקיד אורח כיו"ר הכנסת בתוכנית הטלוויזיה מותק בול באמצע.

== קישורים חיצוניים ==
* [https://web.archive.org/web/20160422090740/http://www.mekudeshet.info/ נישואים אזרחיים על ידי רון לוינטל], האתר הרשמי של רון לוינטל על טקסי חתונה חילוניים
* [http://www.ron-law.co.il משרד עורכי דין רון לוינטל ושות'], האתר הרשמי של עורך דין רון לוינטל

==הערות שוליים==

קטגוריה:חברי מועצת העיר תל אביב-יפו
קטגוריה:שדרני רדיו ישראלים
קטגוריה:מגישי ציפורי לילה
קטגוריה:מנחי טלוויזיה ישראלים
קטגוריה:עיתונאים ישראלים
קטגוריה:סגל פנאי פלוס
קטגוריה:עיתונאים כותבי עברית
קטגוריה:עורכי דין ישראלים
קטגוריה:בוגרי המרכז הבינתחומי הרצליה: משפטים
קטגוריה:ראשי מפלגת שינוי
קטגוריה:ישראלים שנולדו ב-1970
שיירת חולדה

תרשים קרב שיירת חולדה באנדרטת חיל ההנדסה ליד צומת חולדה
תיאור קרב שיירת חולדה באנדרטת חיל ההנדסה ליד צומת חולדה
שיירת חולדה הייתה שיירת אספקה שיצאה ב-31 במרץ 1948 מחולדה לכיוון ירושלים הנצורה חלקית והייתה הראשונה שכשלה מלהגיע לירושלים אף שלא נתקלה במארב יזום. בשיירה נהרגו 22 אנשים. בעקבות דיווח מפקדת הפלמ"ח שהדרך לירושלים חסומה הורה בן-גוריון להוציא לפועל את מבצע נחשון לפריצת הדרך.

בשיירה היו 26 משאיות, ארבעה אוטובוסים ושבעה משוריינים. על השיירה הגנו חיילים מהגדוד הרביעי ומהגדוד החמישי של הפלמ"ח. עמוס חורב היה מפקד השיירה ואל משוריין הפיקוד שלו הצטרפו גם מפקד הגדוד הרביעי ומפקדו החדש של הגדוד החמישי, שאול יפה. הבוקר היה גשום והדרך הייתה בוצית. השיירה נתקעה ליד הכפר הערבי ח'ולדה והתגלתה לערביי הסביבה. בנוסף למקומיים, השיירה הותקפה על ידי מאות ערבים מצבא ההצלה הערבי ממחנה ואדי צראר (בסמוך לתחנת הרכבת נחל שורק), ועל ידי כוחות צבא הג'יהאד הקדוש שבאו מרמלה במשוריינים. לאחר שש שעות של לחימה וניסיון לחלץ את המכוניות שנתקעו בבוץ ניתנה הוראה לסגת חזרה לחולדה.

שניים מהמשוריינים שהגנו על המכוניות ועסקו בחילוץ נפגעו ושקעו בבוץ בלי שיכלו לפרוץ את הכח הערבי התוקף שהקיף אותם. מפקד אחד המשוריינים החליט לפוצץ את המשוריין על יושביו כדי לא ליפול בשבי. על פי אתר מידע פלמ"ח, גורמי הכישלון היו הנסיעה בשעות היום, שיירה גדולה ובה רכב כבד פגיע וקשה לתמרון, הכנות לקויות, פיקוד לא אחיד וכנראה לא מנוסה בהגנה על שיירות, בוץ כבד בדרך העפר ומאמץ לא לוותר על המכונית שנתקעו.

21 מאנשי השיירה נהרגו והרוג נוסף היה בכוח החילוץ.

הפגיעה בשיירה זו, יחד עם הפגיעה בשיירת יחיעם ובשיירת נבי דניאל, כולן בחודש מרץ 1948, פגעה במורל היישוב היהודי. כתוצאה מכך, החליט פיקוד "ההגנה" ששיטת ליווי השיירות מיצתה את עצמה. במקום זאת הוחלט להשתלט על משלטים ויישובים ערביים, דרכם ולצידם עוברות הדרכים, ולהחזיקם באורח קבע. החלטה זו נסתייעה, וביצועה התאפשר, עקב התדלדלות הכוח הבריטי, שבאותו מועד התפנותו מהארץ הייתה בשלב מתקדם, מצד אחד, ועקב גידול כוחה של "ההגנה", מצד שני.

שבוע בלבד אחרי "שבוע השיירות" העקוב מדם, יצא לפועל המבצע היזום הראשון של היישוב העברי ומטרתו המוצהרת הייתה להשתלט על הדרך (במקרה שלו - הדרך לירושלים): מבצע נחשון.

==לקריאה נוספת==
*הדסה אביגדורי אבידוב, בדרך שהלכנו – מיומנה של מלוות שיירות. משרד הביטחון - ההוצאה לאור, 1988.
*עוזי נרקיס, חייל של ירושלים, משרד הביטחון - ההוצאה לאור, 1991
*אורי בן ארי, "אחרי!", ספריית מעריב, 1994
*אורי מילשטיין, תולדות מלחמת העצמאות, כרך ד' - ממשבר להכרעה, פרק שמיני, זמורה ביתן

== קישורים חיצוניים ==

* [http://www.palmach.org.il/history/database/?itemId=5609 שיירת חולדה], באתר מרכז מידע פלמ"ח.
*.
* חיה רגב, ד"ר אביגיל אורן, [http://lib.cet.ac.il/Pages/item.asp?item=10845 מלחמה לא סדירה – המלחמה בדרכים], בספרייה הווירטואלית של מט"ח.
* [https://ophir.org.il/wars-he.html דף הזיכרון לחללי מלחמות ישראל], באתר משפחת אופיר.

== הערות שוליים ==

קטגוריה:התקפות של ערביי ארץ ישראל במלחמת העצמאות
חולדה
חולדה
קטגוריה:מלחמת העצמאות בירושלים: קרבות ומבצעים
קטגוריה:חולדה (קיבוץ)